Stoltenberg: "Greșeală istorică gravă" dacă NATO îi va permite lui Putin să câștige / Ucrainenii "nu rămân fără curaj, ci rămân fără muniție" / "Trebuie să arătăm voința politică"
Jens Stoltenberg a îndemnat membrii NATO să ofere rapid mai mult ajutor militar Ucrainei pentru a evita "grava greșeală istorică" a unei victorii rusești pe câmpul de luptă, relatează Sky News.
Secretarul general al alianței a declarat că ucrainenii "nu rămân fără curaj, ci rămân fără muniție".
"Împreună avem capacitatea de a oferi Ucrainei ceea ce are nevoie", a spus el. "Trebuie să arătăm voința politică de a face acest lucru".
Țările NATO trebuie "să sape adânc și să livreze rapid", deoarece întârzierile vor duce la "consecințe reale pe câmpul de luptă", a declarat Stoltenberg în momentul în care a prezentat raportul anual pentru 2023.
"Acesta este un moment critic. Va fi o greșeală istorică gravă să îi permitem lui Putin să prevaleze", a spus el.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank